OpenLLM-France/wikimedia huggingface dataset:
# Alonso de Santa Cruz

Alonso de Santa Cruz (Sevilla, 1505; Madrid, 1567), cosmògraf i historiador espanyol del Renaixement.

## Biografia

Va ser cartògraf del Consell d'Índies i fabricant d'instruments nàutics de la Casa de la Contractació de Sevilla, on va residir habitualment. Va viatjar molt, especialment a Cuba, França, Itàlia, Grècia i el nord d'Europa, ja Portugal, on va residir uns anys, a Lisboa i altres llocs, procurant informació sobre l'Àfrica. Va participar en l'expedició de Sebastià Cabot. Va dissenyar i fabricar dos instruments per a fixar la longitud i va traçar, a petició de la Junta de Pilots, una carta de marejar, així com altres mapes inventariats a la seva mort. Va ser el cronista dels últims anys del regnat dels Reis Catòlics, entre 1490 i 1516, continuant l'obra de Hernando del Pulgar. Va escriure a més una Crònica de l'Emperador Carles V l'estil es caracteritza per la seva naturalitat i senzillesa. Comença amb el naixement de l'emperador en 1500 i arriba fins a 1551, de manera que el primer període es repeteix en les dues obres amb perspectives diferents. El 1539 va ser nomenat Cosmògraf Major del rei Carles I, càrrec en el qual va continuar amb Felip II. Formada per aquest últim monarca una Junta de cosmògrafs presidida pel marquès de Mondejar, aquest li va encomanar que li fes arribar per escrit el seu dictamen sobre certs instruments de metall i un llibre del qual era autor l'alemany Pere Apià amb el qual es deia que es determinaven les latituds; aquest informe constitueix el seu Llibre de les longitudinals . Una altra obra, l' Yslario general de totes les illes del món (1560) va ser escrit per encàrrec del rei Felip II. En 1551, ja trencada la seva salut i lamentant la seva pobresa, va demanar al rei li fes mercè "de l'ofici d'obrer dels alcáceres" de Sevilla.

## Obres

* Llibre de les longituds i manera que fins agora s'ha tingut en l'art de navegar, amb les seves demostracions i exemples, dirigit al molt alt i molt poderós Senyor Don Philipe II d'aquest nom rei d'Espanya , edició d'Antonio Blázquez i Delgado Aguilera, Sevilla: Publicacions del Centre Oficial d'Estudis Americanistes, 1921 -
* Crònica de l'Emperador Carles V , edició d'Antonio Blázquez i Delgado Aguilera i Ricardo Beltrán i Róspide, Madrid: Reial Acadèmia de la Història, 1920-1925, 5 vols.
* Islario general de totes les illes del món (1560). El reimprimir Pau i Meliá a 1909.
# Enric Sopena Daganzo

Enric Sopena Daganzo (Barcelona, 19 de novembre de 1945 - Madrid, 7 de juliol de 2024) fou un periodista català.

## Biografia

Va ocupar diferents càrrecs directius al Diario de Barcelona, La Vanguardia, TVE, RNE i COM Ràdio. Va ser director general dels Serveis Informatius de Televisió Espanyola fins a l'octubre de 1986, quan va ser succeït per Julio de Benito. Fou director de COM Ràdio entre 1996 i 2000.
Va col·laborar en programes de TVE com ara La Noria. Des del 2005, era director del diari digital progressista Elplural.com.
L'octubre de 2012 signà, juntament amb un centenar de professionals, un manifest a favor del federalisme espanyol i en contra la independència de Catalunya.

## Referències

* ↑ «Enric Sopena i Daganzo». Gran Enciclopèdia Catalana. Barcelona: Grup Enciclopèdia Catalana.
* ↑ Press, Europa. «Muere a los 79 años el periodista Enric Sopena» (en castellà), 07-07-2024. [Consulta: 8 juliol 2024].
* ↑ «Un centenar de professionals d'esquerres signen pel federalisme i contra la independència». Vilaweb, 17-10-2012.
# Castellet (Canovelles)

El Castellet és una muntanya de 229 metres que es troba al municipi de Canovelles, a la comarca del Vallès Oriental. Al cim podem trobar-hi un vèrtex geodèsic (referència 291115001).
# Puig de l'Àliga (Gandesa)

El Puig de l'Àliga és una muntanya de 484 metres que es troba al municipi de Gandesa, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kapasan

Kapasan o Kapasin fou una zila (districte) de l'antic principat de Mewar. El formaven 142 pobles i tenia una població el 1901 de 28371 habitants. Va existir fins al 1940 quan va esdevenir un dels vuit districtes de la nova divisió administrativa de Mewar que va durar pocs anys, absorbint les ziles de Rasmi i Sahran, amb exclusió del niabat de Raipur.
La capital era Kapasan a 40 km al nord-est de Chitor. A la ciutat destacava la mesquita Abulkar. Actualment la mesquita es diu Baba Diwan Shah i encara que musulmana està portada per un hindú manifestant la suposada harmonia entre les dues religions, i és visitada per ambdues comunitats. Diwan Shah era un sufí o home sant musulmà que va néixer a Palanpur, a l'estat del Gujarat, i fou famós per la seva obra en favor de l'amistat entre musulmans i hindús. Va morir a Kapasan el 3 de febrer de 1944 i la mesquita va rebre el seu nom. El 2007 es van produir seriosos incidents quan els musulmans, majoria a la ciutat, van matar una vaca. Una planta de fosfats es va construir el mateix any 2007 a la vila.
Kapasan és actualment dins el districte de Chittogarh, i tér una població (cens del 2001) de 18705 habitants.
# Tossal de Salats

El Tossal de Salats és una muntanya de 1.616 metres que es troba al municipi de la Vall de Boí, a la comarca de l'Alta Ribagorça.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Caltabellotta

Caltabellotta (sicilià Cataviddotta) és un municipi italià, dins de la província d'Agrigent. L'any 2008 tenia 4.110 habitants. Limita amb els municipis de Bisacquino (PA), Burgio, Calamonaci, Chiusa Sclafani (PA), Giuliana (PA), Ribera, Sambuca di Sicilia, Sciacca i Villafranca Sicula.

## Administració

Llista d'alcaldes :
| Període | Identitat | Partit |
| 2004- | Calogero Pumilia | Llista cívica |

## Vegeu també

* Pau de Caltabellotta
# Alor

Alor és un arxipèlag a l'est de les Illes Petites de la Sonda. L'illa d'Alor és l'illa més gran de l'arxipèlag al seu extrem oriental. Altres illes de l'arxipèlag inclouen Pantar, Kepa, Buaya, Ternate (no confondre amb Ternate, al nord de les Moluques), Pura i Tereweng. Administrativament, l'arxipèlag d'Alor forma la seva pròpia regència (kabupaten en indonesi) dins de la província de les illes Petites de la Sonda Orientals. La regència està dividit en disset subdistrictes i 158 llogarets, i tenia una població estimada en 2008 a 180.487. A l'est de l'arxipèlag hi ha l'estret Ombai, que el separa de les illes de Wetar i Atauro, aquest últim pertanyent a Timor Oriental. Cap al sud, a través de l'estret d'Alor, hi ha la part occidental de Timor. Al nord hi ha el mar de Banda. A l'oest hi ha la resta de les Illes de la Sonda.

## Enllaços externs

* http://lnu.se/polopoly_fs/1.24684!HumaNetten%2C%20Nr%2025%2C%20v%C3%A5ren%202010.pdf Arxivat 2012-03-11 a Wayback Machine.
* http://lnu.se/polopoly_fs/1.61220!Nr_27%2C_hosten_2011.pdf Arxivat 2016-09-18 a Wayback Machine.
# Punta Redona (Batea)

El Punta Redona és una muntanya de 416 metres que es troba entre els municipis de Batea i de Vilalba dels Arcs, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kariana

Kariana és un petit poble del districte d'Amreli en l'estat de Gujarat, Índia.

## Història

Kariana fou també el nom d'un petit estat tributari protegit del prant de Gohelwar, a l'agència de Kathiawar, província de Gujarat, presidència de Bombai, format per 10 pobles, dels quals el principal era Kariana, amb set tributaris separats. La superfície era de 26 km² i una població de 3.156 habitants (1881).
La capital tenia 1429 habitants el 1872 i 1063 el 1881 i estava a 20 km al nord de Lathi.
Els ingressos s'estimaven en 2100 lliures i el tribut pagat al govern britànic era de 85, i de 30,14 al nawab de Junagarh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Serrat del Sello

El Serrat del Sello és una serra situada al municipi de la Vall de Boí a la comarca de l'Alta Ribagorça, amb una elevació màxima de 2.000 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Caltavuturo

Caltavuturo (sicilià Caltavuturu) és un municipi italià, dins de la ciutat metropolitana de Palerm. L'any 2007 tenia 4.571 habitants. Limita amb els municipis de Polizzi Generosa, Scillato, Sclafani Bagni i Castellana Sicula.

## Administració

Llista d'alcaldes :
| Període | Identitat | Partit |
| 2007- | Giannopolo Domenico | Llista cívica |
# Alphonse Allais

Alphonse Allais (Honfleur, 20 d'octubre de 1854 - París, 28 d'octubre de 1905) fou un humorista i escriptor francès.

## Vida

Famós pel seu humor negre i acerb, Allais també era un especialista de l'absurd. Va formar part de moviment fumista, pintant i escrivint obres absurdes, com la seva tela Collita de tomàquets a la vora del mar vermell per cardinals apoplèctics, o la seva composició musical Marxa fúnebre per als funerals d'un gran home sord, sense cap so, ja que "Els grans dolors són muts". El 1905 s'assabentà que tenia una malaltia greu, i el seu metge li recomana quedar-se al llit durant sis mesos. Ignorà la prescripció, i continua anant al bar com cada dia; a un amic seu que l'acompanyava li digué "Seré mort! Us fa riure, però a mi no! Demà seré mort!". I efectivament, l'endemà, 28 d'octubre, moria.

## Curiositats

L'any 1944 el seu cementiri és destruït per la Royal Air Force.
L'Associació dels Amics d'Alphonse Allais (AAAA) és un grup de persones a qui agrada l'humor d'Alphonse Allais. El seu lloc de trobada és el petit museu d'Alphonse, a la casa on va néixer. També existeixen els AAA, l'Acadèmia d'Alphonse Allais.

## Enllaços externs

* Web oficial de l'AAA (francès)
# Roca Dreta de les Valls

La Roca Dreta de les Valls és una muntanya de 862 metres que es troba al municipi d'Arnes, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Khaniadhana

Khaniadhana fou un petit estat tributari protegit a l'agència del Bundelkhand a després (1888) a l'Agència de l'Índia Central (Residència de Gwalior). La superfície era de 217 km² (1881) o 176 km² (1901) i la població el 1881 de 13.494 habitants, el 1901 de 15.528 i el 1931 de 17.670. El territori era selvàtic amb diverses muntanyes estant situat a l'oest del Betwa i al sud-oest d'Orchha. La capital era Khaniadhana a 25° 01′ 30″ N, 78° 11′ 30″ E﻿ / ﻿25.02500°N,78.19167°E﻿ / 25.02500; 78.19167 amb una població el 1881 de 1.961 habitants i de 2.192 el 1901, en la qual hi ha una fortalesa que fou la residència del raja. Hi havia altres 49 pobles.
Originalment era part d'Orchha i fou concedit en jagir per Udet Singh al seu germà petit Amar Singh el 1703 o més probablement el 1724 junt amb les poblacions de Mohangarh i Ahar. Després del desmembrament d'Orchha pels marathes, el peshwa maratha va confirmar el jagir a Amir Singh (1751). Durant molts anys la sobirania feudal sobre Khaniadhana va ser disputada entre el governador maratha (després raja) de Jhansi i l'estat d'Orchha. El 1854, havent-se extingit ja la casa reial de Jhansi que per la doctrina del lapse va passar als britànics, aquestos van decidir convertir Khaniadhana en dependència directe amb dret derivat de les conquestes marathes de les que els britànics eren els continuadors jurídics i van concedir un sanad al sobirà (1862) que incloïa el dret d'adopció. El sobirà era un hindú bundela de la casa reial d'Orchha i el seu títol era jagirdar fins al 1877 que van rebre el títol de raja. El 1869 va pujar al tron Chitra Singh que era un menor i el seu oncle dirigia l'estat com a regent. El 1886 la moneda de l'Índia Britànica es va posar en circulació com única legal.

## Llista de rages

* Amar Sinh 1724-?
* Desconeguts vers 1760-1869
* Chitra Singh 1869-1909
* Khalak Singh 1909-1938
* Davendra Pratap Singh 1938-1948

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# La Torre del Duc

La Torre del Duc és una muntanya de 1.175 metres que es troba al municipi de Coll de Nargó, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Als

Als és una illa danesa situada en l'estret de Petit Belt (mar Bàltic, en la costa de Jutlàndia i unida a ella per dos ponts fixos que creuen el fiord d'Als i el canal homònim. L'illa té una extensió de 321 km² i segons el servei estadístic danès, el Danmarks Statistik, té una població de 51.007 habitants per a l'any 2012. Sønderborg és la capital, Nordborg i Augustenborg són altres poblacions importants.
Pertany a Dinamarca des de 1920, per un plebiscit, però abans, com a resultat de la guerra de 1864, va passar a mans alemanyes.
Viccionari
# Església de Natzaret

L'església de Natzaret és una església al nucli antic de Tarragona, protegida com a bé cultural d'interès local. Encara que no queda res de l'edifici primitiu del segle xiii, el temple del segle xvi i les successives restauracions permeten entendre la dinàmica de les construccions a la ciutat de Tarragona.

## Descripció

Església de planta rectangular amb dues portes d'accés, una a la plaça del Rei i una altra al carrer de Natzaret. Té una nau principal i dues de laterals a cadascun dels costats. Els murs de la nau central són més alts que els laterals i estan reforçats a l'exterior per cinc contraforts. Façanes amb esgrafiats i petites capelles exteriors. Està coberta a dues aigües. A l'actual façana principal es presenta un campanar d'espadanya lleugerament desplaçat de la porta i sobre ella hi ha un nínxol que allotja una Verge, un Eccehomo i una Magdalena de pedra arenisca amb restes de pintura original del segle xvi.

## Història

De l'església del segle xiii no hi resta res. La primera referència a l'església data del 1214, durant la prelatura de Ramon de Rocabertí.
La Congregació de la Puríssima Sang de Nostre Senyor Jesucrist, sembla que organitzada per les confraries de corders i esparters probablement al segle xiv, edificà la casa al costat de l'església per a celebrar les seves juntes.
Si més no, fins a la reforma d'últims del XVI la porta principal era al carrer de Pilat. L'arquebisbe Pere de Copons, el 1738, concedí el patronat de l'església a la congregació mitjançant el deure de reedificar-la, la qual cosa feu, i, el 1764, tornaren a obrir-la al culte, després que fou derruït el temple primitiu durant les guerres de Felip V d'Espanya. tornà a ser reparada després de la Guerra del Francès. 1929 es feu l'arranjament de les façanes i restauració dels esgrafiats sota la direcció de l'arquitecte Balañá i Llorens. També es va rehabilitar la teulada, es van eliminar humitats i es consolidà el sòl. A la guerra de 1936 es cremà el retaule de l'altar major, obra de Josep Bonifàs (1759) i es destruí el Crist de la Sang. El 1940 tornà a ser reparada. El 1994 es van restaurar les escultures de la plaça del Rei.

## Referències

* 1 2 3 4 «Església de Nazareth». Fitxes zona a (Part Alta) - Volum I.Catàleg de béns a protegir - patrimoni cultural. pla d’ordenació urbanística municipal de Tarragona pp.211-213. Ajuntament de Tarragona, 01-01-2011. [Consulta: 23 abril 2013].
* 1 2 3 4 «Església de Nazareth». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 abril 2013].
# Serra del Pebrer

La Serra del Pebrer és una serra situada al municipi de Gandesa a la comarca de la Terra Alta, amb una elevació màxima de 484 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kharsawan

Kharsawan fou un estat tributari protegit, un dels petits estats del districte de Singhbhum a Chhota Nagpur, després agregat a Orissa. Limitava al nord amb el districte de Ranchi i el districte de Manbhum, a l'est amb l'estat de Saraikela, i al sud i oest amb el districte de Singhbhum.
La superfície era de 376 km² (396 km² el 1901 després d'una nova mesura) amb una població de 26.280 habitants el 1872, 31.127 el 1881, 35.470 el 1891, 36.540 el 1901 i 44.805 habitants el 1931, repartits en 255 pobles el 1881 i 263 el 1901; els habitants eren en gran part hindús (uns 20.000 el 1901) i animistes (uns 16.000); només 293 eren musulmans el 1901.
La capital és Kharsawan situada a 22° 47′ 00″ N, 85° 49′ 40″ E﻿ / ﻿22.78333°N,85.82778°E﻿ / 22.78333; 85.82778. El riu principal era el Sonai que creuava l'estat de nord-oest a sud-est. La major part de l'estat era jungla amb algunes altures que arribaven a 800 metres; les depressions s'aprofitaven com a terrasses; la resta eren terres planes.
Els rages de Kharsawan pertanyien a la branca júnior de la família dels rages de Porahat. Algunes generacions abans de l'establiment del protectorat britànic, Kunwar Bikram Singh, germà petit del raja, va aconseguir pel seu manteniment les terres que després van formar els estats de Saraikela i Kharsawan. Bikram Singh, de les seves dues vídues, va deixar cinc fills, dels que el gran Nar Singh el va succeir a Saraikela i el segon Padam Singh a Kharsawan, rebent els altres petites thikanes. A causa d'alguns conflictes a la frontera dels antics Jungle Mahals (Mahals de la Jungla), el thakur de Kharsawan i el kunwar de Saraikela van fer un tractat amb els britànics sobre el tractament dels rebels fugitius. Així el thakur es va obligar a fer alguns serveis als britànics quan li fos demanat però sense haver de pagar tribut. El 1899 se li va concedir un sanad. Disposava d'una força de policia de 4 oficials i 13 agents

## Bandera

La bandera era triangular dividida en tres franges horitzontals: vermella a la part superior, blanca al centre i verda a la part inferior.

## Llista de rages

* Kunwar BIKRAM SINGH
* Thakur PADAM SINGH (fill)
* Thakur JASWANT SINGH (fill)
* Thakur LOKNATH SINGH (fill)
* Thakur MOHANLAL SINGH (fill)
* Thakur CHAITAN SINGH (fill) ?-1839 (+ 11 d'agost de 1839)
* Thakur UPENDRA SINGH (fill) 1839-1844 (+ 21 de gener de 1844)
* Thakur GANGA RAM SINGH Deo (fill?) 1844-1863 (raja des de 1860)
* Thakur RAM NARAIN SINGH Deo (fill) 1863-?
* Thakur RAGHUNATH SINGH Deo ?-1884 (+ 2 de març de 1884)
* Thakur MAHENDRA NARAYAN SINGH Deo 1884-1902 (+6 de febrer de 1902)
* Raja SRIRAM CHANDRA SINGH Deo 1902-1948 (raja 1917)

## Nota

* ↑ diferent del riu Sonai de l'Assam

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia Arxivat 2009-05-29 a Wayback Machine.
# Volcà del Puig Astrol

El Volcà del Puig Astrol és un antic volcà situat al municipi d'Olot, a la comarca catalana de la Garrotxa. Té 651 metres d'altitud, 125 m de circumferència i uns 3 m de profunditat.

## Referències

* ↑ «Volcà del Puig Astrol». Gran Enciclopèdia Catalana. Barcelona: Grup Enciclopèdia Catalana.
* ↑ «Volcà del Puig Astrol». Parcs naturals de Catalunya, 25-07-2022. [Consulta: 6 desembre 2023].
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cambridge (Massachusetts)

Cambridge és una ciutat de l'estat de Massachusetts, als Estats Units d'Amèrica, seu del comtat de Middlesex. És veïna de la ciutat de Boston i separada d'aquesta pel riu Charles, conformant, al costat d'altres ciutats, l'anomenat Gran Boston.
Els seus fundadors li van donar el nom en honor de Cambridge, Anglaterra, ja que van desenvolupar els seus estudis en la Universitat de Cambridge. Cambridge és coneguda per ser la ciutat seu de la Universitat Harvard i de l'Institut Tecnològic de Massachusetts (MIT). Segons el cens de l'any 2000, la ciutat té una població de 101.355 habitants, encara que moltes més persones van a Cambridge a treballar.

## La ciutat

La població de Cambridge és molt diversa. Els seus residents van des de distingits professors del MIT i de Harvard a famílies de classe obrera, passant per immigrants de tot el món. La primera unió civil entre persones del mateix sexe en Estats Units es va realitzar en el Cambridge City Hall. Aquesta diversitat contribueix a l'ambient liberal i pot ser comparat a Berkeley (Califòrnia) en alguns aspectes. Això, al costat de les històriques protestes estudiantils i un rebuig al control legal de les rendes d'arrendament, li ha valgut la humorística denominació de "República Popular de Cambridge". Cambridge és avui dia una ciutat renovada urbanament, de classe mitjana-alta i amb un creixent mercat de propietats, creuant el riu des de Boston. També se'l coneix com la "riba esquerra de Boston".
Cambridge ha estat també anomenada per alguns la "ciutat de les places" ("City of Squares" en anglès), ja que la major part dels seus districtes comercials són grans interseccions conegudes com a squares. En la regió de Nova Anglaterra, el terme square s'aplica a una àrea comercial, generalment formada al voltant de la intersecció de tres o més carrers, i que originalment consistia d'una àrea quadrada buidada. Com la majoria dels carrers es van construir fa segles, només algunes places conserven la forma geomètrica d'un quadrat.
Harvard Square està, per exemple, formada per dos carrers corbes convergents. Cadascuna d'aquestes places fa d'un centre veïnal.

## Llocs d'interès

* Cambridge City Hall
* Riu Charles
* Universitat Harvard
* Massachusetts Institute of Technology
* Cementiri Mount Auburn
* Cambridge Common

## Personatges cèlebres associats a Cambridge

* Bhumibol Adulyadej, rei de Tailàndia
* Ben Affleck
* Louis Agassiz
* Annie Jump Cannon
* Noam Chomsky
* Matt Damon
* Patrick Ewing
* Richard P. Feynman
* John Kenneth Galbraith
* Henry James
* William James
* Henry Kissinger
* Patrick Stewart
* Norbert Wiener
* Edward Burlingame Hill (1872-1960) compositor musical.
* Theodore William Richards (1868-1928). Premi Nobel de Química de l'any 1914.
* Percy Williams Bridgman (1881-1961) Premi Nobel de Física de 1946.
* William Forsyth Sharpe (1934), Premi Nobel d'Economia de 1990.
* Douglass North (1920-2015), Premi Nobel d'Economia de 1993.
* Lloyd Shapley (1923-2016),Premi Nobel d'Economia de 2012.
* E.E. Cummings (1894 - 1962) poeta